આમ તો ત્યારે અમે ગામડા માં રહેતા। મારી ઉમર લગભગ 8-10 વર્ષ ની હશે. ઉનાળા વેકેશન ની રજાઓ માં કૈક ખરીદી કરવા માટે મોટાભાગે ગામડે થી ગોંડલ જવા નું રહેતું. ઉનાળા માં જયારે ગામડે થી ગોંડલ જવા નીકળીએ ત્યારે એ 30 કિમી નાં રસ્તા માં વચ્ચે ખાલી ખેતરો આવે , નાના નાના ડુંગરાઓ આવે , ઉજ્જડ જમીન આવે , નાની નાની નદીઓ આવે. અમારા ગામ થી નીકળી એટલે સાવ ઉજ્જડ રસ્તાઓ , ધીમે ધીમે જેમ ગોંડલ નજીક આવતું જાય એમ ઘેઘુર વડલાઓ અને પીપળાઓ રસ્તા ની બંને બાજુ એ આવતા જાય. અને આ ઘેઘુર વૃક્ષો નાં લીધે ગરમી માં ઘટાડો તમે ઓબ્સર્વ કરી શકો. હું સ્કુટર ની આગળ ની નાની સીટ માં બેઠા બેઠા આ બધું જોતા જોતા ક્યારેક કલ્પના માં ડૂબી જાવ.